**REDEGJØRELSE BYGGESØKNAD F-1**

Sande Sportsklubb ønsker å utvide hovedetasjen på sitt klubbhus på eiendommen gbnr. 421/50 med adresse Lersbrygga 21 i Holmestrand kommune.

Klubbhuset i dag inneholder garderober med dusjer, lagerrom, kiosk, tekniske rom og garasje for baneutstyr i underetasjen. Hovedetasjen var i sin tid møterom, kontorer, kjøkken etc. I de senere år er hovedetasjen blitt benyttet som treningslokaler for judo.

På klubbhusets sydgavl ligger et tilbygg som ønskes revet. Tilbygget er i dårlig forfatning; og passer dårlig inn med hensyn til hovedbyggets form og takvinkel.

Sande Sportsklubb består idag av 9 forskjellige idrettsaktiviteter og trenger sårt treningslokaler hvor utstyr kan stå permanent uten å måtte flyttes mellom treningene.

Det er 2 viktige grunner til utvidelsen av hovedetasjen. Vi har som nevnt plassmangel. I tillegg har vi store problemer med den terrassen som dannes over garasjedelen mot syd. Her sliter vi med vannlekkasjer. Med et nytt overbygg løser vi 2 problemer; nemlig tett bygg og perfekte øvingsrom for judo.

Klubbhuset på Lersbrygga vil i fremtida fungere som garderober for fotball og friidrett (Sandvin),

samt treningsarealer for judo og sykkel.

Det å trekke hovedetasjen ut over terrassen mot syd mener vi er et lurt grep, hvor vi løser flere problemer, og hvor vi har et ferdig «fundament» å bygge på. Det reduserer kostnadene i prosjektet. Vi ønsker å forlenge tilbygget / påbygget med samme utforming som det eksisterende bygget. På grunn av rivinga mot syd, så vil søknaden få et mindre fotavtrykk.

Hovedetasjen får universell utforming.

Hovedstyret har satt ned en anleggskomite bestående av leder, nestleder, leder judogruppa og daglig leder. Tett kontakt med hovedstyret, herunder særlig sykkelgruppa og fotballgruppa, samt med IL Sandvin er en viktig del av prosjektet.

Det er søkt spillemidler i 2016 basert på et kostnadsoverslag på kr 1707000. Vi har fått innvilget spillemidler kr 620000 i juni 2019. Utgifter for øvrig skal dekkes av dugnadsinnsats og av klubbens egenkapital.

Sande 13.05.2020

Knut Raastad og Otto Galleberg

ansvarlig søker